Biobilješke o autoricama, autorima, saradnici i priređivačici

Zabilježene (Žene i javni život Bosne i Hercegovine u 20. vijeku)

**Aida Spahić** je feministkinja i aktivistkinja rođena 1982. godine u Sarajevu. Završila je engleski jezik i književnost na Filozofskom fakultetu u Sarajevu, a magistrirala na rodnim studijama u Centru za interdisciplinarne postdiplomske studije Univerziteta u Sarajevu. Profesionalno se bavi konferencijskim i pismenim prevođenjem, a aktivno učestvuje u inicijativama koje promoviraju ravnopravost i ljudska prava. Koautorica je niza publikacija o ovim temama. Živi i radi u Sarajevu. E-mail: aida.spahic@gmail.com

**Amila Ždralovi**ć je diplomirala na Filozofskom fakultetu u Sarajevu, Odsjek za filozofiju i sociologiju. Magistrirala je na Fakultetu političkih nauka u Sarajevu i stekla zvanje magistrice socioloških nauka. Zaposlena je na Pravnom fakultetu u Sarajevu. Između ostalog, objavila je sljedeće radove: Ženski mirovni aktivizam i njegov utjecaj na mir i sigurnost (u koautorstvu sa Mirelom Rožajac-Zulčić), Oblikovanje roda u tranzicijskim procesima sa osvrtom na BiH (u: Godišnjak Pravnog fakulteta u Sarajevu, LII/2009), Simboličko nasilje i rodni odnosi (u: Godišnjak Pravnog fakulteta u Sarajevu, LI/2008), Društveni aspekti političkog sistema BiH (u: Država,
politika i društvo u BiH, 2011), Čitanje Rawlsove teorije prvobitnog položaja iz perspektive rasprave o pravednosti I. M. Young (u: Godišnjak Pravnog fakulteta u Sarajevu, LIII/2010). E-mail: zdralovicamila@gmail.com

**Arijana Aganović** je rođena 1984. godine u Sarajevu, diplomirala je komparativnu književnost i bibliotekarstvo na Filozofskom fakultetu Univerziteta u Sarajevu. Magistrirala je religijske studije u Centru za interdisciplinarne postdiplomske studije Univerziteta u Sarajevu. U periodu 2007– 2012. radila je u oblasti pozorišta i književnosti. Od 2010. godine radi u Sarajevskom otvorenom centru na različitim projektima iz oblasti ljudskih prava i političke participacije. Jedna je od priređivačica zbornika Politička participacija u BiH Sarajevskog otvorenog centra. Prevela je knjigu Born to be gay. Historija homoseksualnosti na b/h/s jezik. Trenutno je direktorica
Fondacije Boris Divković. Aktivno se bavi politikom i članica je Naše stranke. E-mail: arijana.aganovic@gmail.com

**Bojana Đokanović** je rođena 1981, živi i radi u Sarajevu. Diplomirala je medije i komunikacije na Univerzitetu na Malti, a magistrirala rodne studije u Centru za interdisciplinarne postdiplomske studije Univerziteta u Sarajevu. Bavi se ljudskim pravima, fotografijom, rodnim odnosima na Balkanu, feminizmom i maskulinitetima, kao i rodom i advertisingom. E-mail: bojana.djokanovic@gmail.com

**Elmaja Bavčić** je rođena 1983. godine u Sarajevu, gdje je završila studij komparativne književnosti i bibliotekarstva na Filozofskom fakultetu. Magistrirala je na Odsjeku za rodne studije Centra za interdisciplinarne postdiplomske studije Univerziteta u Sarajevu. Bavi se pitanjima obrazovanja, feminističkom teorijom i političkim aktivizmom. Živi i radi u Sarajevu. Email: elmajab@gmail.com

**Emina Žuna** piše novinske i prozne tekstove. Objavljivala je u književnim i časopisima za kulturu (Sarajevske sveske, Zarez, Odjek, Tema, Bosna franciscana, Avlija, Behar i dr.), u online časopisima (Afirmator, Etna) i internet portalima u regiji (e-novine, Radio Sarajevo, Media centar, voxfeminae, H-alter), radiju (BH radio 1, Radio Federacije) i u dnevnim novinama (Oslobođenje). Kratke priče su joj objavljivane i u zajedničkim zbornicima (Da sam Šejn, Tragovim bosanskog kraljevstva). Diplomirala je na Odsjeku za komparativnu
književnost i bibliotekarstvo, te na Odsjeku za psihologiju u Sarajevu 2006, a magistrirala je evropsku kulturu i književnost na Univerzitetima u Bolonji i Strazburu 2011. Dobitnica je priznanja za akademski uspjeh (Karim Zaimović 2004, dvogodišnja stipendija Evropske komisije 2009–2011), kao i nagrada i priznanja za kratke priče. Prevodi sa francuskog, engleskog i talijanskog
jezika. E-mail: ezunam@gmail.com

**Fabio Giomi** je doktor nauka, bavi se društvenom i kulturalnom historijom jugoistočne Evrope sredinom XIX i XX vijeka, sa posebnim osvrtom na jugoslavenski prostor. U junu 2011. godine završio je zajednički doktorski program iz historije École des Hautes Études en Sciences Sociales (EHESS – Francuska) i Univerziteta u Bolonji (Italija). Od oktobra 2014. godine član je Centre d’études turques, ottomanes, balkaniques et centrasiatiques (CETOBaC) u Parizu, gdje je koordinirao ciklus seminara iz historije jugoistočne Evrope. Trenutno sprema rad o muslimankama i dobrovoljnim udruženjima u BiH nakon osmanske vladavine (1878–1914) koji će objaviti Central European University Press u jesen 2015. godine. E-mail: fabio.giomi@gmail.com

 **Ivana Dračo** je rođena 1982. godine u Sarajevu. Završila je studij psihologije na Filozofskom fakultetu Univerziteta u Sarajevu, a zatim magistrirala na rodnim studijama Centra za interdisciplinarne postdiplomske studije Univerziteta u Sarajevu. Objavljivala je stručne i naučne radove iz područja feminističke, queer i rodne teorije. Bavila se analizom medijskog izvještavanja o marginalizovanim grupama te koncipiranjem i vođenjem radionica i treninga iz oblasti rodne ravnopravnosti i osnaživanja LGBT osoba. Učestvovala je u realizaciji naučno-istraživačkih studija. Područja interesovanja: cyber kultura, vizualna kultura, queer teorija, teorije tijela, marginalizovane grupe, socijalna psihologija. E-mail: ivanadraco@gmail.com

**Zlatan Delić** je rođen 1987. godine u Tuzli, gdje je završio studij književnosti (svjetska i južnoslavenska) i b/h/s jezika na Filozofskom fakultetu. Magistrirao je na Odsjeku za rodne studije Centra za interdisciplinarne postdiplomske studije Univerziteta u Sarajevu. Autor je knjige Turbo-folk zvijezda (konstruiranje ženskog subjekta u pjesmama/tekstovima Lepe Brene, Svetlane Cece Ražnatović, Severine Vučković i Jelene Karleuše). Član je redakcije časopisa za feminističke i rodne teorije, kritiku i društvena pitanja Patchwork i godišnjaka Muzeja književnosti i pozorišne umjetnosti BiH, Baština. Bavi se pitanjima subjektiviteta, književnom i feminističkom teorijom, rodnim i kulturalnim studijama. Živi i radi u Sarajevu. E-mail: delic.zlatan@gmail.com

**Zlatiborka Popov Momčinović** (Vršac, 1975) je doktorica nauka i docentica na Filozofskom fakultetu Univerziteta u Istočnom Sarajevu, na naučnoj oblasti Politička teorija. Studij sociologije završila je u Novom Sadu, a doktorirala je na Fakultetu političkih nauka u Beogradu sa temom Ženski pokret u post-dejtonskoj BiH: dometi, inicijative, kontroverze, juna 2013. Uključena je u više segmenata oblasti naučnog i uopće edukativnog rada s fokusom na gender, civilno društvo, religiju i politiku i procese izgradnje pomirenja. Sarađuje
sa velikim brojem nevladinih organizacija u BiH u navedenim poljima, pokušavajući da uskladi naučni i aktivistički angažman. Članica je Žalbene komisije Vijeća za štampu i on-line medije BiH i uključena u stvaranje alternativnih akademskih prostora (Otvoreni univerzitet). Objavila je oko 60 naučnih radova, a nedavno je objavila knjigu Ženski pokret u Bosni i Hercegovini: Artikulacija jedne kontrakulture. E-mail: pozlata75@gmail.com

**Maja Kaljanac**, magistrirala je bibliotekarstvo 2010. godine na Odjelu za knjižničarstvo Sveučilišta u Zadru. Deset godina radila je u Centru za ljudska prava Univerziteta u Sarajevu kao bibliotekarka i informacijska stručnjakinja, te istraživačica u nekoliko projekata. E-mail: majakaljanac@ yahoo.com

**Jasmina Čušević** (1976). Diplomirala je književnost u Beogradu, magistrirala rodne studije u Sarajevu. Urednica, autorica ili koautorica u brojnim publikacijama. Držala obuke, radionice i predavanja vezana za feminističku lingvistiku, kulturu i ljudska prava žena i LGBT osoba. Živi i radi u Sarajevu. E-mail: jasminacausevic@gmail.com